Hátt í Ölpunum er hið heimsþekkta skíða - og útivistarsvæði Chamonix , við tindana Aiguilles Rouges og Aiguille du Midi . Svæðið er eitt elsta skíðasvæði Frakklands en þar voru fyrstu vetrarólympíuleikarnir haldnir árið 1924 . Þó svæðið laði til sín fjölda skíðaiðkenda að vetri til er það líka paradís útivistarmannsins á sumrin en hér er hægt að finna fjölda gönguleiða við allra hæfi . Í ferðinni fer saman dásamleg útivist og afslöppun í skemmtilegum félagsskap . Flug með Icelandair og flugvallaskattar . Ferðir milli flugvallarins í Genf og hótelsins í Chamonix . Gisting í 7 nætur í tveggja manna herbergi með baði . Morgunverðarhlaðborð . Þriggja rétta kvöldverður öll kvöld . Aðgangur að sundlaug og heilsulind hótelsins . Leiga á hjóli og hjálmi í hálfan dag . Leigubílaakstur . Hádegisverðir . Þjórfé . Valfrjálst Leiga á rafhjóli og hjálmi í hálfan dag 6.900 kr . Jökulganga með búnaði ásamt lyftupassa ca €190 . Einnig er mikilvægt að undirbúa sig og hjóla fyrir ferð til að aðlagast álagi og núningi , auk þess sem það eykur öryggi og gleði . Því fylgir mikil ánægja að æfa fyrir útivistarferð af þessu tagi og farþegar njóta sjálfrar ferðarinnar miklu betur ef þeir æfa og undirbúa sig vel fyrir ferðina . Flogið verður með Icelandair til Genf þann 14. ágúst . Brottför frá Keflavík kl. 7:20 en mæting í Leifsstöð er í síðasta lagi 2 klst. fyrir brottför . Lending í Genf kl. 13:00 að staðartíma . Frá flugvellinum í Genf er rúmlega klukkustundar akstur til Chamonix . Á heimleið 21. ágúst leggjum við af stað út á flugvöll eftir morgunverð og flogið verður heim kl. 14:00 frá Genf . Lendum í Keflavík kl. 15:50 að staðartíma . Nafnið merkir hádegisnálin því sólin er beint yfir tindinum á hádegi þegar horft er frá Chamonix . Það tekur 20 mín. að komast á toppinn með kláfnum . Þegar við höfum skoðað nóg tökum við kláfinn niður í 1900 m hæð og förum út hjá Montenvers Mer de Glace . Gönguferð dagsins verður hér í dalnum sem kenndur er við skriðjökulinn . Gengnir verða ca 9 km og stoppað til að borða nesti á fögrum stað . Þegar veður er stillt og sólin skín þá er dásamlegt að sjá fjallatinda speglast í vatnsfletinum . Þarna er einstakt dýralíf og því er ekki útilokað að við sjáum alpagemsur , fjallageitur eða múrmeldýr . Selin voru öll á einum stað en þar höfðust bændur við og gerðu osta . Sjá má leifar af upprunalegu byggingunum en núverandi sel voru byggð snemma á 20. öld . Við göngum aðra leið til baka , komum niður að Bérard ánni og fylgjum henni til baka til Vallorcine . Við tekur grýttur slóði með tröppum á köflum . Af hlíðum og toppi fjallsins er útsýnið hreint ótrúlegt yfir Chamonix dalinn og maður fær það á tilfinninguna að nánast sé hægt að snerta Mont Blanc . Eftir þessa upplifun er gott tækifæri til að borða hádegisverð í bænum og skoða sig um . Frídaginn er tilvalið að kynna sér fleiri útivistarmöguleika á svæðinu eins og t.d. flúðasiglingu niður ána Arve eða í jökulgöngu á Dent du Géant .